Aký liek proti bolesti je možné užiť pri liečbe Dalacinom C300?
Aký liek môžem prosím užiť pri práve nasadenej liečbe Dalacinom C 300 na bolesť koreňov zubov a čeľuste? Ktorý konkrétne - Flektor, Novalgin alebo Ibalgin 400? Niekedy zle znášam antibiotiká, preto sa bojím sama kombinovať. Za radu veľmi ďakujem.
Dobrý deň,
ďakujeme za Vašu otázku.
Liek Dalacin C je možné bez ovplyvnenia účinku kombinovať s liekmi s obsahom diklofenaku (ktorý je prítomný v lieku viazanom na lekársky predpis Flector EP 50 mg granulát aj vo voľno predajnom lieku Flector EP 25 mg vo forme kapsúl). Účinok lieku Dalacin C neovplyvňujú ani lieky s obsahom ibuprofénu (Ibalgin, Ibuprofen, Brufen), či paracetamolu (Paralen, Panadol, Paracetamol).
Prajem skorú úľavu od ťažkostí.
S pozdravom
PharmDr. Veronika Kiabová